Die Gouden Griffel is een van die belangrikste literatuurpryse vir Nederlandstalige jeuglektuur. In 2014 was die prysgeld €1500. Dié jaarlikse prys word sedert 1971 tydens die Nederlandse Kinderboekweek uitgereik deur die Stichting Collectieve Propaganda van het Nederlandse Boek (CPNB) vir die beste kinderboeke wat in die voorafgaande jaar verskyn het. Vanaf 1954 tot en met 1970 is slegs een boek bekroon, die kinderboek van die jaar. Sedertdien word "griffels" in meerdere kategorieë en aan meerdere skrywers toegeken. Slegs oorspronklike Nederlandstalige werke kom in aanmerking vir die Gouden Griffel. Daarnaas word ook jaarliks Zilveren Griffels uitgereik wat toegeken kan word aan vertaalde werke. Ook word Gouden Penselen en Zilveren Penselen uitgeloof vir die beste geïllustreerde kinderboeke en sedert 1997 Gouden Lijsten en (tot 2008) Zilveren Zoenen vir die beste boeke vir kinders 12 jaar en ouer. Play media Meerdere skrywers mag die Gouden Griffel meerdere kere in ontvangs neem: Guus Kuijer het die prys vier keer gewen. (1976, 1979, 2000 en 2005) en Els Pelgrom drie keer (1978, 1985 en 1990).